Terug skool toe… mamma oorleef jou roetine… – Schink
Terug skool toe… mamma oorleef…
Okay… so die eerste week van skool is verby, hetsy dit 'n nuwe skool was en alles vreemd en nuut is of net weer terug in die roetine waarmee mens in 'n warwoel 2019 afgesluit het… Hoe was dit?…. "Ek het mixed feelings hieroor".
Ons het 'n nuwe skool, nuwe roetine, nuwe fase begin die jaar. Alhoewel dit voel of dit great gaan is daar hierdie doringtjie in my toon wat my ireteer dat daar dalk wel onderliggend emosionele goedjies is wat ons miskyk by ons oudste… Hy soek ekstra aandag in die aand voor slaaptyd, hy kap ons af en toe met 'n "attitude" (3en n half jaar….waar leer hulle die goed?) en hy verwys gereeld daarna dat hy sy sussie verlang… Waar hulle 24/7 altyd saam mekaar was is hulle nou in verskillende skooltjies. Skielik het ons kosblikke en pap wat gedoen moet word en 2 stoppe voor werk.
Mamma's hierdie is vir my nogals rof en ek weet nie wat is die antwoord nie, maar hierdie is wat ons probeer in die huis en dalk help dit jou… (deel graag julle tips hieronder ons almal kan by mekaar leer.)
Pak kosblik en tas aand voor die tyd:
Ons almal weet 'n oggend voorskool saam 'n kind(ers) by die huis kan baie onvoorspelbaar wees so ek pak kosblik, tasse en alles wat moet saam reeds die aand voor die tyd en sit dit reg by die voordeur so vergeet niemand niks en as daar 'n onbeplande "tantrum" is, is ons okay met tyd.
Ons werk altyd met 'n deadline ry tyd van 15min vroeër as wat ons wou ry. So kom ons gewoontlik "15min laat" weg by die huis wat dan eintlik die regte tyd is om te ry en niemand is gejaagd of kwaad vir mekaar uit die huis uit nie.
Maak vooruit kos.
Ek probeer Sondae en Dinsdae aande pap maak, van oats tot Creamymeal enige iets, solank dit net genoeg vir 2 oggende en vir almal in die huis is. Klaar gemelk en suiker soos elkeen in die huis dit eet. So elke oggend vat elkeen sy bakkie pap maak dit net warm en dit is reg omte eet… geen skottelgoed behalwe die papbak en lepel en ek kan 10min later slaap elke oggend…BONUS.
Wanneer ek kos maak probeer ek ook half vir twee etes voorberei, aangesien ek reeds besig is.
Of 'n groot bak lasagne wat gevries kan word een helfte of as ons vanaand hoender en groente eet braai ek sommer op die kant 'n stuk wors vir more aand se pap en wors ete. Eenkeer se kos maak en skottelgoed…twee keer se ete…Bargain!!
Ek moet bieg ek dink om 'n Menu te beplan op 'n weekilikse basis sal ook help. Ek het myself nog net nie sover gekry om dit te doen nie. Tog kla ek om elke dag te moet dink wat eet ons, so dit is verseker iets waaraan ek kan werk vir die nuwe kwartaal.
Pak saam die tas en kosblik:
Ek het die week baie gelees van ouers wie sukkel met kinders wat "Picky eaters" is en elkeen het sy eie opinie daaroor. Ek moet se ons is baie geseënd met ons seuntjie wat redelik enige iets eet. Iets wat wel vir ons help is om hom deel te maak van die kosblik pak en taspak episode. Ek leer waarvan hy hou en hy vat ook eienaarskap oor daai kosblik wat hy gekry het en voel dit vir hom baie spesiaal en hy is trots op sy werk.
Maak saam kos:
Daars min dinge vir ons seuntjie so lekker soos saam kos maak of koekbak, soms redelik tot my frustrasie maar dit is waar ek myself moet neerlê en self moet groei want, dit is kosbaar.
Dit is 'n tyd waar julle saam iets kan doen, waar julle mekaar kan leer ken en waar hy/sy kan leer om eendag in hulle eie huis deelteneem aan kosmaak aktiwiteite en ook 'n liefde daarvoor te ontwikkel.
Die eerste oggend by die nuwe skool en omgewing het ons seuntjie ons vinnig totsiens gewaai en gesê ons kan nou maar gaan. Maar toe die adrenalien verby is het dag 2 en 3 al moeiliker geraak vir hom. Ons het besef al wat ons kan doen as ouers vir iets wat hy moet deurgaan en ons nie daar kan wees nie. Is om hom altyd te laat verstaan en te laatweet hy behoort… Hy het 'n gesin wat lief is vir hom, wat hom verlang en waarheen hy kan terugkeer elke middag en veilig en geliefd kan voel en energie kry om die volgende dag, die volgende "challenge" en die volgende seisoen met selfvertroue te kan aanpak.
Hoop hierdie 2020 is vir elke mamma 'n nuwe fase vol hoop.
Sien julle binnekort vir 'n nuwe video!
Category: Mamma PraatBy Schinkman January 21, 2020
PreviousPrevious post:"Awhhh" vakansie vs. "Yay" vakansieNextNext post:Hoe kan ons help dat ons kleuters hulle roetine oorleef?